<p>यदि आप&nbsp;<a href="../../all-about-cataract" target="_blank">मोतियाबिंद</a> से पीड़ित हैं, तो <strong>मोतियाबिंद को हटाने के लिए सर्जरी ही एकमात्र विकल्प है।</strong> सर्जरी के माध्यम से, आँख में आपके प्राकृतिक लेंस को एक कृत्रिम इंट्राओकुलर लेंस (IOL) से बदल दिया जाता है।</p>
<p><a href="../../cataract-surgery" target="_blank">मोतियाबिंद की सर्जिकल प्रक्रिया</a>&nbsp;और लेंस इम्प्लांट की तकनीक में प्रगति ने मोतियाबिंद सर्जरी को एक बेहद सामान्य और सबसे सुरक्षित सर्जरी बना दिया है। वास्तविक प्रक्रिया में मुश्किल से 15-20 मिनट ही लगते हैं और उसी दिन के अंत तक आप वापस घर जा सकते हैं।</p>
<p><img src="https://www.akhandjyoti.com/public/backend/assets/img/blog-image/Surgery planning 2.png" alt="motiyabind surgery" width="832" height="552" /></p>
<p>फिर भी जब आपको पहली बार&nbsp;<a href="../../cataract-surgery" target="_blank">मोतियाबिंद सर्जरी</a> की सलाह दी जाती है तो आपका डरना एक आम बात है। इसलिए आपका इसे समझना और अपने डॉक्टर की सलाह के साथ&nbsp;<a href="../../cataract-surgery-preparation-planning" target="_blank">इसकी तैयारी करना</a> जरूरी है।</p>
<h2>मोतियाबिंद सर्जरी की तैयारी</h2>
<p>आमतौर पर कहा जाता है कि कैटेरेक्ट या मोतियाबिंद सर्जरी कोई बड़ी सर्जरी नहीं होती है, हालांकि यह एक मेडिकल प्रक्रिया भी है इसलिए इसकी तैयारी करने में पर्याप्त देखभाल की जानी चाहिए।</p>
<p><strong>आमतौर पर मोतियाबिंद सर्जरी की तैयारी एक सप्ताह पहले से ही शुरू हो जाती है।</strong></p>
<p>सामान्यतः डॉक्टर आपको आँख का अल्ट्रासाउंड कराने की सलाह देते हैं जिसे आमतौर पर A स्कैन और B स्कैन कहा जाता है। B स्कैन से डॉक्टर को मुख्य रूप से आपकी आँख के अंदर की स्थिति जानने में मदद मिलती है। इससे डॉक्टर को यह जानने में मदद मिलेगी कि आपकी आँख में कोई ऐसी समस्या तो नहीं जो आपकी मोतियाबिंद सर्जरी पर कोई बुरा असर डाले।</p>
<p>दूसरी ओर A स्कैन आपकी आँख की जांच करता है और डॉक्टर को आपके लिए उपयुक्त लेंस और IOL पॉवर को चुनने में मदद करता है।</p>
<p><img src="https://www.akhandjyoti.com/public/backend/assets/img/blog-image/scan machines.png" alt="cataract treatment" width="832" height="552" /></p>
<p>जरूरत पड़ने पर डॉक्टर आपको सर्जरी से पहले ब्लड टेस्ट और अन्य नेत्र परीक्षण कराने के लिए भी कह सकता है। आपका डॉक्टर आपके मोतियाबिंद के इलाज की प्रक्रिया को सबसे बेह्तर तरीके से जानता है तो आपको हमेशा यही सलाह दी जाती है कि सर्जरी की तैयारी से जुड़ी सभी जरूरी आवश्यक बातों का पालन करें।</p>
<p>कोई भी अच्छा आंख अस्पताल या नेत्र चिकित्सालय आपसे यही कहेगा कि आप एक अच्छे पेशेंट केयर काउंसलर से मिलें जो आपको मोतियाबिंद की सर्जरी की तैयारी करने में मदद करेगा। <br />मोतियाबिंद या कैटेरेक्ट सर्जरी से पहले कुछ जरूरी बातें जो आपको ध्यान रखनी चाहिए:</p>
<ol>
<li>अगर वर्तमान में आप कोई भी दवा ले रहें हैं तो अपने डॉक्टर या काउंसलर को उस दवा और उसकी खुराक के बारे में बताएं।&nbsp;</li>
<li>बिना डॉक्टर की सलाह के अपनी कोई भी दवा विशेष रूप से ब्लड प्रेशर और ब्लड शुगर की दवा लेना बंद ना करें।&nbsp;</li>
<li>सर्जरी से कुछ दिन पहले डॉक्टर आपको कुछ एंटीबायोटिक ड्रॉप्स लेने की सलाह दे सकता है।&nbsp;</li>
<li>अगर आपको अस्थमा, हाई ब्लड प्रेशर, हाई ब्लड शुगर, ह्रदय संबंधी बीमारियाँ आदि हैं तो आपको अपने डॉक्टर से फिटनेस प्रमाणपत्र लेने की जरूरत पड़ सकती है।</li>
</ol>
<h2>अपनी मोतियाबिंद सर्जरी की प्रक्रिया के बारे में जानें</h2>
<p>यह जरूरी है कि आप अपनी आँखों से जुडी कुछ समस्याओं जैसे दृष्टिवैषम्य (प्राकृतिक लेंस या कॉर्निया के आकार में बदलाव के कारण धुंधला या कम दिखाई देना) और प्रेसबायोपिया (उम्र के साथ पास की दृष्टि कमजोर होना) को जानें।</p>
<p>अगर मोतियाबिंद के साथ-साथ आपको इनमें से कोई भी समस्या है तो अपने डॉक्टर से इस बारे में बात करें। इस तरह की स्थिति में डॉक्टर आपकी आँख के ऑपरेशन के तरीके में बदलाव कर सकता है।</p>
<p><img src="https://www.akhandjyoti.com/public/backend/assets/img/blog-image/Surgery planning 3.png" alt="motiyabind eye specialist" width="832" height="552" /></p>
<p>एक बार इसे अच्छी तरह समझने के बाद आप डॉक्टर और पेशेंट काउंसलर से बात करें कि किस तरह की सर्जरी होनी चाहिए।</p>
<p>आमतौर पर मोतियाबिंद की सर्जरी निम्नलिखित तरीकों से की जाती है:</p>
<h3>SICS (स्माँल इंसिजन कैटेरेक्ट सर्जरी):</h3>
<p>इस प्रक्रिया में आपकी आँख में एक चीरा लगाकर मोतियाबिंद को मैन्युअली निकाला जाता है।&nbsp;<a href="../../cataract-surgery" target="_blank">SICS प्रक्रिया</a> एक किफायती तरीका है लेकिन इसमें सर्जन को अन्य किसी प्रक्रिया के मुकाबले आँख में बड़ा चीरा लगाना पड़ता है। हो सकता है कि ऑपरेशन के बाद रोगी को एक दिन अस्पताल में रहना पड़े और अगले दिन आँख का पैच हटाने के बाद ही दिखाई दे। क्योंकि अन्य मोतियाबिंद सर्जरी प्रक्रियाओं की तुलना में इस प्रक्रिया में चीरा ज्यादा बड़ा होता है, इसलिए रोगी को ठीक होने में ज्यादा समय भी लगता है।</p>
<p><img src="https://www.akhandjyoti.com/public/backend/assets/img/blog-image/Surgery planning 1.png" alt="motiyabind operation" width="832" height="552" /></p>
<h3>PHACO (फेको):</h3>
<p>इस प्रक्रिया में एक विशेष मशीन की मदद से मोतियाबिंद को निकाला जाता है।&nbsp;<a href="../../cataract-surgery" target="_blank">PHACO तकनीक</a> में कॉर्निया के किनारे पर एक बहुत छोटा सा चीरा लगाया जाता है और आँख में एक छोटी सलाई जैसी डिवाइस डाली जाती है। इस डिवाइस से अल्ट्रासाउंड ऊर्जा निकलती है जिससे मोतियाबिंद टूट जाता है और इसे बाहर निकाल दिया जाता है। उस छोटे चीरे से ही आँख में एक फोल्डेबल कृत्रिम इंट्रोकुलर लेंस (IOL) डाला जाता है और आँख के अंदर ले जाकर IOL खुल जाता है और यह प्राकृतिक लेंस का स्थान ले लेता है। सर्जरी के बाद यह चीरा खुद ही ठीक हो जाता है और इस प्रक्रिया में कोई टांकें नहीं लगते जिसके कारण रोगी जल्दी ही स्वस्थ हो जाता है। फेको प्रक्रिया से होने वाली मोतियाबिंद सर्जरी एक दर्दरहित और टांकारहित प्रक्रिया है। ऑपरेशन के बाद कुछ ही घंटों में आँख का पैच निकाल दिया जाता है आमतौर पर रोगी को उसी दिन हॉस्पिटल से डिस्चार्ज भी कर दिया जाता है। इस प्रक्रिया से मोतियाबिंद सर्जरी करने पर रोगी तेजी से ठीक होता है और जल्दी ही अपने काम पर वापस लौट सकता है।</p>
<p>आप अपनी सर्जरी कैसे करवाना चाहते हैं और किस तरह का IOL इम्प्लांट कराना चाहते है, इसके आधार पर आप इसके लिए डॉक्टर, नेत्र विशेषज्ञ और पेशेंट काउंसलर से सलाह लें।</p>
<p>अपने रिकवरी टाइम को भी समझ लें और उपरोक्त टिप्पणियों को ध्यान में रखते हुए सर्जरी की तारीख तय करें।</p>
<h2>मोतियाबिंद सर्जरी के दिन की तैयारी कैसे करें</h2>
<p>अपने मोतियाबिंद सर्जरी का दिन तय करने के बाद नीचे दिए गये कुछ आसान दिशानिर्देशों का पालन करें:</p>
<ol>
<li>चिंता होना सामान्य बात है लेकिन परेशान होने की कोई खास जरूरत नहीं है। मोतियाबिंद सर्जरी एक विकसित तकनीकी प्रक्रिया है जिसमे कोई दिक्कत होने की संभावना बहुत कम है।&nbsp;</li>
<li>सर्जरी से पहले के कम से कम 6 &ndash; 8 घंटों में कुछ हल्का खाएं।&nbsp;</li>
<li>अगर आप कान की सुनने वाली मशीन का प्रयोग करते हैं तो उसे निकाल दें।&nbsp;</li>
<li>अपने चेहरे पर कोई भी लोशन या मेकअप ना लगायें।&nbsp;</li>
<li>जब तक डॉक्टर द्वारा मना ना किया जाए, अपनी दवाएं नियमित रूप से लेना ना भूलें।&nbsp;</li>
<li>शराब या नशीला पदार्थ का सेवन ना करें।</li>
</ol>
<p>अपनी मोतियाबिंद सर्जरी के पूरे होने के बाद ऑपरेशन के बाद के दिशानिर्देशों का बहुत ध्यान से पालन करें। आपको लगभग एक दिन, एक सप्ताह या एक महीने के बाद फॉलोअप के लिए आना पड़ेगा।</p>
<p><img src="https://www.akhandjyoti.com/public/backend/assets/img/blog-image/Surgery planning 4.png" alt="motiyabind operation" width="832" height="552" /></p>
<p>मोतियाबिंद सर्जरी की योजना बनाने के लिए रोगी को बहुत कम तैयारी करनी होती है।</p>
<p>अखण्ड ज्योति आई हॉस्पीटल प्रतिवर्ष लगभग 70,000 मोतियाबिंद सर्जरी करता है और जिसमे जटिलता होने का अनुपात बहुत ही कम होती है। अखण्ड ज्योति के सभी डॉक्टरों को 10,000 से अधिक मोतियाबिंद सर्जरी करने का अनुभव है। अपनी मोतियाबिंद सर्जरी के बेहतर परिणामों के लिए हमारे डॉक्टर्स से मिलें।</p>
<p>आप ऑनलाइन डॉक्टर अपॉइंटमेंट बुक कर सकते हैं और ओपीडी शुल्क पर भारी छूट प्राप्त कर सकते हैं। ऑनलाइन अपॉइंटमेंट बुक करने के लिए,&nbsp;<strong><a href="../../book-doctor-appointment" target="_blank">यहां क्लिक करें।</a></strong><br /><strong>हमारे मस्तीचक केंद्र के लिए ही ऑनलाइन डॉक्टर अपॉइंटमेंट उपलब्ध है।</strong></p>
<p>हमारे अन्य केंद्रों के लिए अग्रिम डॉक्टर अपॉइंटमेंट बुक करने के लिए, हमारे हेल्पलाइन नंबर 9262299952 / 9262299953 पर कॉल करें। (सप्ताह के दिनों में सुबह 8 बजे से शाम 6 बजे के बीच कॉल करें। रविवार को अस्पताल बंद रहता है।)</p>
<p>सभी अखण्ड ज्योति आँख अस्पताल के केंद्रों का विस्तृत पता जानने के लिए&nbsp;<strong><a href="../../our-locations" target="_blank">यहां क्लिक करें।</a></strong></p>