<p><span style="font-size: 12pt;">आँखों में मोतियाबिंद बनना आमतौर पर उम्र बढ़ने से जुड़ा हुआ एक सामान्य भाग है। जब आपकी आँखों का मोतियाबिंद खराब दृष्टि के कारण <a href="../../blog/signs-that-you-might-suffering-from-cataract" target="_blank">आपके दैनिक जीवन की गतिविधियों को प्रभावित करने लगता है</a>, तो आपके डॉक्टर या नेत्र विशेषज्ञ आपको&nbsp;<a href="../../cataract-surgery" target="_blank">मोतियाबिंद सर्जरी</a> कराने की सलाह देंगे।</span></p>
<p><span style="font-size: 12pt;">आप सोच रहे होंगे कि अगर आपके डॉक्टर ने सर्जरी कराने की सलाह दी है तो अब सर्जरी की प्रक्रिया क्या है। तो, आइए मोतियाबिंद सर्जरी के सबसे सामान्य और संभावित विकल्प देखते हैं।</span></p>
<p><span style="font-size: 12pt;"><img style="display: block; margin-left: auto; margin-right: auto;" src="https://www.akhandjyoti.com/public/backend/assets/img/blog-image/Cataract surg_hindi.jpg" alt="motiyabind surgery" width="464" height="308" /></span></p>
<ul>
<li><span style="font-size: 12pt;"><strong>फेको इमल्सीफिकेशन (फेको</strong><strong>)</strong></span></li>
</ul>
<p><span style="font-size: 12pt;">इसे आमतौर पर "फेको" सर्जरी के नाम से जाना जाता है, जो आज के समय में मोतियाबिंद हटाने की सबसे आम तकनीक है।</span></p>
<p><span style="font-size: 12pt;">इस प्रक्रिया में बेहोश करने की प्रक्रिया की सबसे कम जरूरत पड़ती है, और सर्जरी की तैयारी करने के लिए आँखों में सुन्न करने वाले ड्राप डालकर आँखों को सुन्न किया जाता है।इस प्रक्रिया में कॉर्निया <em>(यह साफ़ गुम्बद के आकार का हिस्सा है जो आपकी आँख के सामने के भाग को घेरता है)</em> के किनारे पर एक अत्याधुनिक मशीन से एक छोटा चीरा लगाया जाता है।इसके अगले चरण में आँख में एक छोटी सी प्रोब डाली जाती है। फिर यह प्रोब अल्ट्रासोनिक ध्वनियों के धीमे कंपन उत्पन्न करती है जो धुंधले प्राकृतिक लेंस को छोटे टुकड़ों में तोड़ देती है।अब इस प्रोब में एक और अटैचमेंट लगाया जाता है जो छोटे टूटे हुए टुकड़ों को हटाने के लिए इन्हें खींच कर निकालने के लिए इस्तेमाल किया जाता है।</span></p>
<p><span style="font-size: 12pt;">उसके बाद नेत्र सर्जन एक विशेष एप्लीकेटर द्वारा IOL नामक एक&nbsp;<a href="../../types-of-cataract-lenses" target="_blank">फोल्डेबल लेंस</a> इम्प्लांट लगा देगा। इसके बाद यह लचीला&nbsp;<a href="../../blog/what-type-of-iol-should-i-choose-for-my-cataract-surgery" target="_blank">लेंस (IOL)</a> खुलकर आँख के अन्दर प्राकृतिक लेंस का स्थान ले लेता है।इससे सर्जरी के बाद मरीज की दृष्टि को सुधारने में मदद मिलेगी।</span></p>
<p><span style="font-size: 12pt;"><img style="display: block; margin-left: auto; margin-right: auto;" src="https://www.akhandjyoti.com/public/backend/assets/img/blog-image/Phaco 2.jpg" alt="phaco operation" width="433" height="287" /></span></p>
<p><span style="font-size: 12pt;">फेकोमशीन से मोतियाबिंद की सर्जरी एक दर्द रहित और टांका-रहित प्रक्रिया है। जिन दिन सर्जरी होती है उसी दिन रोगी को अस्पताल से छुट्टी भी मिल जाती है। जब फेकोप्रक्रिया से मोतियाबिंद का ऑपरेशन किया जाता है, तो रिकवरी में बहुत कम समय लगता है, और रोगी कुछ ही दिनों में फिर से काम करना शुरू कर सकता है।</span></p>
<p><span style="font-size: 12pt;">यदि आपके कोई सवाल हैं, तो&nbsp;<a href="../../contact-us" target="_blank">कृपया यहां दिए गए फॉर्म द्वारा हमसे संपर्क करें</a><strong>।</strong>&nbsp;हमारे एग्जीक्यूटिव आपसे आपके फ़ोन नंबर पर संपर्क करेंगे।</span></p>
<ul>
<li><span style="font-size: 12pt;"><strong>छोटे चीरे की मोतियाबिंद सर्जरी (एस.आई.सी.एस.)</strong></span></li>
</ul>
<p><span style="font-size: 12pt;">इसे आमतौर पर "SICS" भी कहा जाता है, इस प्रक्रिया में प्रोब या किसी अत्याधुनिक मशीन द्वारा सर्जरी नहीं की जाती है।</span></p>
<p><span style="font-size: 12pt;">इसके बजाय, डॉक्टर आमतौर पर कॉर्निया के किनारे पर हाथ से एक बड़ा चीरा (फेकोके चीरे की तुलना में बड़ा) लगाने के लिए एक ब्लेड इस्तेमाल करता है और फेकोतकनीक के जैसे आँखों में लेंस को तोड़े बिना मोतियाबिंद को हटा देता है।बाद में एक कैप्सूल जैसे बैग के अंदर कृत्रिम लेंस (IOL) को आँखों में डाला जाता है।</span></p>
<p><span style="font-size: 12pt;">एसआईसीएस(SICS) एक टांका रहित सर्जरी है और इसमें टांके लगाने की जरूरत नहीं पड़ती है और चीरा खुद से ही ठीक हो जाता है।हालांकि, सुरक्षा की दृष्टि से सर्जरी के तुरंत बाद आँख पर पट्टी बांध दी जाती है। ऐसा हो सकता है कि मरीज़ को एक रात अस्पताल में रहना पड़े और उसे अगले दिन छोड़ दिया जाए। मरीजों को ठीक होने में ज्यादा समय लगता है, और उन्हें वापस से काम शुरू करने में कई हफ्ते तक लग सकते हैं।&nbsp; &nbsp; &nbsp; &nbsp;</span></p>
<p><span style="font-size: 12pt;">क्लिनिकल स्टडी (अध्ययन) और रिसर्च में यह पता चला है कि&nbsp;<a href="../../cataract-surgery" target="_blank">एस.आई.सी.एस. और फेको दोनों ही सर्जरी</a> से अच्छे परिणाम दिखते हैं, फिर भी आपको इन कारणों से आपको सर्जरी के इन दो विकल्पों में से किसी एक को चुनना पड़ सकता है:</span></p>
<ol style="list-style-type: undefined;">
<li><span style="font-size: 12pt;">जब रोगी बहुत ही कड़े और घने मोतियाबिंद के साथ आते हैं, तो सर्जन के पास एसआईसीएस करने के अलावा बहुत ही कम विकल्प बचते हैं क्योंकि ऐसी आँखों में फेको करने के लिए सामान्य से ज्यादा लंबे समय तक और अधिक ऊर्जा स्तर की जरूरत पड़ेगी।</span></li>
<li><span style="font-size: 12pt;">एसआईसीएस काफी जल्दी हो जाता है। इसलिए एसआईसीएस आमतौर पर बहुत ज्यादा संख्या में लोगों में किया जाता है जैसे कि शिविर लगाकर आँखों की सर्जरी करना।</span></li>
<li><span style="font-size: 12pt;">सर्जरी के बाद दृष्टि की गुणवत्ता काफी हद तक इस्तेमाल होने वाले कृत्रिम लेंस (IOL) के प्रकार पर निर्भर करती है। जब उन्नत IOL प्रत्यारोपित किए जाते हैं, तो नेत्र सर्जन एसआईसीएसके बजाय फेकोको चुनेंगे।</span></li>
<li><span style="font-size: 12pt;">सर्जरी के बाद फेकोके मरीजों को अस्पताल से ज्यादा जल्दी छुट्टी मिल जाती है। वास्तव में, फेकोसर्जरी के बाद कोई मरीज आमतौर पर ज्यादा जल्दी अपनी सामान्य गतिविधियों में लग सकता है।</span></li>
<li><span style="font-size: 12pt;">जब मरीज की आँखों में मोतियाबिंद के साथ-साथ और भी जटिलताएं होती हैं, तो आमतौर पर डॉक्टरों को यह फैसला लेना चाहिए की कौन सी विशेष सर्जरी का विकल्प चुनना चाहिए।</span></li>
</ol>
<p><span style="font-size: 12pt;">आखिरी में, चूंकि&nbsp;<a href="../../blog/all-you-need-to-know-about-cataracts" target="_blank">मोतियाबिंद</a> से पीड़ित हर व्यक्ति की स्वास्थ्य स्थितियां अलग-अलग हो सकती हैं, इसलिए आपके नेत्र सर्जन को मोतियाबिंद प्रक्रिया के प्रकार की उन विशेष जटिलताओं पर चर्चा करनी चाहिए जो आपको संभावित रूप से सबसे ज्यादा हो सकती हैं। आपका डॉक्टर या नेत्र विशेषज्ञ आपको सबसे अच्छे से सही IOL का सुझाव दे सकता है और वह सही सर्जिकल प्रक्रिया बता सकता है जो आपके लिए सबसे सही है।</span></p>
<p><span style="font-size: 12pt;">यदि आप अपने या परिवार के किसी सदस्य की मोतियाबिंद सर्जरी कराना चाहते हैं, तो आप किसी नेत्र विशेषज्ञ या डॉक्टर से परामर्श लेने के लिए अखण्ड ज्योति नेत्र अस्पताल आ सकते हैं। बिहार और पूर्वी यूपी के सभी अखण्ड ज्योति अस्पतालों और क्लीनिक के पते और संपर्क विवरण देखने के लिए <a href="../../our-locations" target="_blank">यहां क्लिक करें</a>।</span></p>
<p><span style="font-size: 12pt;">अखण्ड ज्योति में डॉक्टर या नेत्र विशेषज्ञ से परामर्श करने के लिए, आप अपना समय बचाने के लिए <a href="../../home" target="_blank">डॉक्टर अपॉइंटमेंट ऑनलाइन बुक कर सकते हैं</a>।</span></p>
<p><span style="font-size: 12pt;">यदि आपके कोई सवाल हैं, तो <a href="../../contact-us" target="_blank">कृपया यहां दिए गए फॉर्म द्वारा हमसे संपर्क करें</a><strong>।</strong> हमारे एग्जीक्यूटिव आपसे आपके फ़ोन नंबर पर संपर्क करेंगे।</span></p>